Diari Oficial de la Generalitat Valenciana


Sumari del DOGV 3477, del 20-04-1999 (1999/3427)

ORDRE de 7 d'abril de 1999, de la Conselleria de Medi Ambient, per la qual es fa pública la línia de subvenció i l'import global màxim que finança per a 1999 les accions prioritàries contra els incendis forestals en la Comunitat Valenciana i es modifica l'apartat 5 de la base cinquena de l'Ordre de 22 de novembre de 1996.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3477

Data del DOGV
:   20-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3427


Data del document
:   07-04-1999

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * suport econòmic
    * lluita contra incendis
    * ajuda pública

ORDRE de 7 d'abril de 1999, de la Conselleria de Medi Ambient, per la qual es fa pública la línia de subvenció i l'import global màxim que finança per a 1999 les accions prioritàries contra els incendis forestals en la Comunitat Valenciana i es modifica l'apartat 5 de la base cinquena de l'Ordre de 22 de novembre de 1996. [1999/X3427]
  
L'Ordre de 22 de novembre de 1996, de la Conselleria de Agricultura i Medi Ambient, va establir un règim d'ajudes en l'àmbit de les accions prioritàries contra els incendis forestals en la Comunitat Valenciana.
  
L'article 1 de l'esmentada ordre estableix que la dotació anual dependrà de l'assignació que per a aquest règim d'ajudes establisquen les corresponents lleis de pressupostos.
  
Donat que l'article 47.11 del Text Refós de la Llei de Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, com també la línia pressupostària, en l'exercici de les funcions que tinc atribuïdes,
  
Vista la conveniència de possibilitar una major i millor execució de les ajudes dins de l'exercici pressupostari per al qual es concedeixen,
  
ORDENE
  
Article 1
  
Les accions prioritàries contra els incendis forestals en la Comunitat Valenciana, regulades per l'Ordre de 22 de novembre de 1996, de la Conselleria d'Agricultura i Medi Ambient, es finançaran a càrrec del capítol VII de la secció 14, servei 03, programa 442.40, línia 1377 dels pressupostos de la Generalitat Valenciana, amb un import global màxim de 539.869.662 pessetes (1.361.683,78 euros), per a 1999, dels quals un màxim de 15 milions són susceptibles de finançament per part del Ministeri de Medi Ambient.
  
Article 2
  
A les entitats locals se'ls podrà avançar, si ho demanen, fins a un 15% de l'import total de la subvenció, una vegada concedida l'ajuda.
  
Article 3
  
L'apartat 5 de la base cinquena Sol·licituds i documentació de l'Ordre de 22 de novembre, per la qual s'estableix un règim d'ajudes en l'àmbit de les accions prioritàries contra els incendis forestals a la Comunitat Valenciana, serà substituït pel següent:
  
"Les activitats previstes en la sol·licitud seran subvencionables sempre que els treballs es realitzen dins del període comprés entre l'1 de gener i el 15 de novembre de l'any per al qual es va sol·licitar l'ajuda. Tot açò sense perjudici d'allò establert al punt 8 de la base setena d'aquesta ordre. La data d'inici dels treballs es justificarà mitjançant un certificat emés en aquest sentit pel personal competent de la Conselleria de Medi Ambient.
  
Això no obstant, la admissió a tràmit de la sol·licitud o la iniciació dels treballs no generarà en cap cas compromís de concessió de les ajudes".
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 7 d'abril de 1999
  
El conseller de Medi Ambient,
  
JOSÉ MANUEL CASTELLÁ ALMIÑANA